ທ. Don Rickles ນັກ​ຕະຫລົກ​ ​ອາ​ເມຣິກັນ ທີ່​​ໂດ່ງດັງ ເສຍຊີວິດແລ້ວ ລວມອາຍຸໄດ້ 90ປີ
Don Rickles, ນັກ​ຕະຫລົກ​ທີ່​​ມີ​ຊື່ສຽງ​ໃນ​ການ​ເວົ້າ​ເຍາະ​ເຢີ້ຍສຽດສີ​ຄົນ ເສຍຊີວິດແລ້ວ ຍ້ອນ​ພະຍາດໝາກ​ໄຂ່​ຫລັງ​ລົ້ມ​ເຫ​ລວ, ​ລ​ວມອາຍຸ​ໄດ້ 90 ປີ.
Don Rickles ຊຶ່ງເປັນນັກຕະຫລົກຊາວອາເມຣິກັນທີ່ມີຊື່ສຽງໃນການເວົ້າເຍາະ ເຢີ້ຍ ຊຶ່ງໃຊ້ຄໍາເວົ້າສຽດສີ ຕໍາທຸກຄົນທີ່ຂວາງໜ້າ ນັບແຕ່ປະທານາທິບໍດີ ໄປຮອດ ຄົນເສີບອາຫານຢູ່ໃນບາ ນັ້ນໄດ້ເສຍເຊຍວິດໃນວັນພະຫັດວານນີ້ຢູ່ຄຸ້ມ Hollywood ຍ້ອນພະຍາດໝາກໄຂ່ຫລັງລົ້ມເຫລວ ລວມອາຍຸໄດ້ 90 ປີ ທ່ານ Rickles ຊຶ່ງກໍາເນີດຢູ່ໃນລັດນີວຢອກນັ້ນ ໄດ້ຄົ້ນພົບພອນສະຫວັນຂອງຕົນ ໃນການສ້າງຄວາມສະໜຸກສະໜານແກ່ເພື່ອນ ທີ່ເດີນທາງ ທາງເຮືອດ້ວຍກັນ ໃນສະໄໝສົງຄາມໂລກຄັ້ງທີສອງ ພາຍຫລັງທີ່ບໍ່ປະສົບຜົນສໍາເລັດໃນການເປັນຄົນຂາຍ ປະກັນໄພ ແລະປະເຊີນກັບຄວາມຫຍຸ້ງຍາກໃນການຫາວຽກ ເປັນນັກ ສະແດງແບບ ທ່ອງແທ້ Rickles ກໍໄດ້ຫັນມາເປັນນັກຕະຫລົກ ລາວປະສົບຄວາມລໍາບາກໃນການສ້າງຊື່ສຽງໃຫ້ຕົນເອງໃນການສະແດງທີ່ໃຊ້ຄໍາ ເວົ້າຕະຫລົກເພື່ອທໍາການສຽດສີ ຢູ່ໃນບາບັນເທີງຕ່າງໆ ທົ່ວປະເທດ ຈົນມາຮອດ ຄໍ່າຄືນຂອງມື້ນຶ່ງ ທີ່ລາວເປັ່ງຄໍາເວົ້າຢ່າງແຮງເລັງໄປໃສ່ ທ່ານ Frank Sinatra ທີ່ ມີຊື່ສຽງບໍ່ດີດ້ານເກີດຄວາມໂມໂຫງ່າຍ ຊຶ່ງລາວເວົ້າວ່າ “ທໍາຕົວສະບາຍໆ ຄືຢູ່ເຮືອນ ຕົວເອງໂລດ Frank ສົກໃຜກໍໄດ້ ” ທ່ານ Sinatra ຫົວຂຶ້ນຢ່າງແຮງ ແລະລາວພ້ອມດ້ວຍໝູ່ຂອງລາວທີ່ເປັນນັກສະແດງ ນໍາກັນ ຍົກຍ້ອງໃຫ້ Rickles ເປັນຄົນເກັ່ງ ຈົນວ່າລາວກາຍມາເປັນ ດາລາໃນໂທລະ ພາບ, ຮູບເງົາ ແລະໃນໂຮງກາຊີໂນຕ່າງໆ ໃນນະຄອນ Las Vegas ທ່ານ Rickles ຕໍ່ມາກໍໄດ້ຮັບການຂະໜານນາມວ່າ "ທ່ານໃຈດີ" ແລະມີຄວາມເພິ່ງ ພໍໃຈໃນການໃຊ້ສັນຍານາມໃນການສຽດສີຂອງຕົນ ຕໍ່ຜູ້ຄົນທີ່ເບິ່ງຄືວ່າ ບໍ່ມີຄວາມ ສະຫລາດ ຫລືມີຄວາມໂງ່ຫລາຍປານລູກບານກິລາຕີຄີ ຫລື hockey